ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምኽፋት ዶባት ዛላምበሳ ሰርሓ ድሕሪ ክልተ ዓመት 11 መስከረም 2020 ምንጪ ስእሊ, Yonas FisehaY ወጥሪ 20 ዓመት ዘሊቑ ዶባት ዛላምበሳን ሰርሓን ምስተኸፍተ ህዝቢ እቲ ጎደቦታት ንብዓት ናፍቖት እናነብዐ ተሓቛቚፉ ህዝቢ ዓለም ከኣ እቲ ንዓመታት ዝሰረተ ጽልኢ ብኽንድኡ ቅጽበት ክፍታሕ እዩ ዝብል ትጽቢት ግዲ ዘይጸንሖ ኮይኑ ድንቂ ፍጻሜ ክብል ብሓጎስ ጸምቢሉዎ። ብፍላይ ነቶም ካብ ማዕዶ ንማዕዶ ተጸዋዊዐም ክሰማምዑ እናኸኣሉ፡ መርድእን ኣውያትን ሓድሕዶም ሰሚዖም ኣብ ሓመድ ድበ ክውዕሉ፡ ዕልልታን ጓይላ ድግስን እናሰምዑ ዕሰልየ ክብሉ፡ ኣብ መርዓን ደርዓን ቤተሰቦም ክጽምበሩ ዘይከኣሉ መቕርብ ዓጽመ ስጋ እቲ ፌስታ ዕርቂ ዳግማይ ልደት እዩ ኮይኑዎም። ኣብ ርእሲኡ ብደምን ብስጋን እውን ዘይረሓሓቑ መንእሰያት ደቆም ኣብ ኩናት ፊተ-ፊት ገጢሞምም ዝሞቱን ዝሰንከሉን መቕርብ ስለዘለውዎም ቃንዛ ኩናት ካብ ማንም ንላዕሊ ይፈልጡዎ እዮም። ስለዝኾነ ከኣ እዮም ገጾም ብንብዓት ናፍቖት እናተሓጽበ ነንሓድሕዶም ምስተሓቛቘፉ ናፍቖቶም ከውጽኡ ንነዊሕ ደቓይቕ ተሓናኒቖም ዝተርፉ ዝነበሩ። ሽዑ ቢቢሲ ትግርኛ ንተወለድቲ ክልቲአን ሃገራት ካብ ርሑቕን ቀረባን ኣዘራሪቡ ነይሩ። ሎሚ ድሕሪ ክልተ ዓመት ብዘሎ ምዕባለን ክውንነት'ከ እንታይ ይብሉ?
